CELEX: 32011D0388
Language: ro
Date: 2011-06-29 00:00:00
Title: 2011/388/UE: Decizia de punere în aplicare a Comisiei din 29 iunie 2011 de modificare a Deciziei 2011/44/UE privind anumite măsuri de protecție contra febrei aftoase din Bulgaria [notificată cu numărul C(2011) 4573]  Text cu relevanță pentru SEE

1.7.2011   
            
            
               RO
            
            
               Jurnalul Oficial al Uniunii Europene
            
            
               L 173/10
            
         DECIZIA DE PUNERE ÎN APLICARE A COMISIEI
   din 29 iunie 2011
   de modificare a Deciziei 2011/44/UE privind anumite măsuri de protecție contra febrei aftoase din Bulgaria
   [notificată cu numărul C(2011) 4573]
   (Text cu relevanță pentru SEE)
   (2011/388/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               În ianuarie 2011, în Bulgaria a fost confirmat un caz de febră aftoasă la mistreți, precum și o serie de focare ale aceleiași boli în rândul șeptelului. Prin urmare, Bulgaria a luat măsuri în temeiul Directivei 2003/85/CE a Consiliului din 29 septembrie 2003 privind măsurile comunitare de combatere a febrei aftoase (3).
            
         
               (2)
            
            
               În plus, întrucât era necesară întărirea măsurilor de control luate de Bulgaria, a fost adoptată Decizia 2011/44/UE a Comisiei din 19 ianuarie 2011 privind anumite măsuri de protecție contra febrei aftoase din Bulgaria (4). Decizia în cauză trebuie aplicată până la 30 iunie 2011.
            
         
               (3)
            
            
               Anexa I la Decizia 2011/44/UE enumeră zonele din Bulgaria în care au fost confirmate cazuri de febră aftoasă. Zonele care înconjoară ariile respective sunt enumerate în anexa II la respectiva decizie. Măsurile de protecție stabilite în Decizia 2011/44/UE diferă în funcție de includerea unei zone în anexa I sau în anexa II la respectiva decizie.
            
         
               (4)
            
            
               Anexa I la Decizia 2011/44/UE include în prezent regiunea Burgas și anexa II la respectiva decizie cuprinde regiunile Kardjali, Haskovo, Yambol, Sliven, Shumen și Varna.
            
         
               (5)
            
            
               Dat fiind că nu au fost raportate cazuri noi de febră aftoasă în Bulgaria de la 7 aprilie 2011, iar supravegherea realizată în zonele menționate în anexele I și II nu a evidențiat infecții cu febră aftoasă la animalele domestice din specii sensibile la febra aftoasă, este necesar să se reducă zonele aflate sub restricție menționate în anexa I, respectiv anexa II la Decizia 2011/44/UE.
            
         
               (6)
            
            
               Cu toate acestea, în conformitate cu punctul 4 litera (g) din partea B a anexei XVIII la Directiva 2003/85/CE, supravegherea în vederea eradicării infecției animalelor sălbatice cu virusul febrei aftoase trebuie să fie menținută cel puțin până la dispariția anticorpilor materni la animalele sălbatice sensibile la febra aftoasă născute în zona respectivă după raportarea primului caz al acestei boli, în ianuarie 2011.
            
         
               (7)
            
            
               Prin urmare, este necesară continuarea aplicării măsurilor menționate în Decizia 2011/44/UE până la 30 septembrie 2011.
            
         
               (8)
            
            
               Prin urmare, Decizia 2011/44/UE ar trebui modificată în consecință.
            
         
               (9)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Decizia 2011/44/UE se modifică după cum urmează:
   
               1.
            
            
               La articolul 16, data de „30 iunie 2011” se înlocuiește cu „30 septembrie 2011”.
            
         
               2.
            
            
               Anexele I și II se înlocuiesc cu textul din anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 29 iunie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 306, 22.11.2003, p. 1.
   
      (4)  JO L 19, 22.1.2011, p. 20.
   
      ANEXĂ
      „
            ANEXA I
            Următoarele zone din regiunea Burgas în Bulgaria:
            
                        (a)
                     
                     
                        municipalitățile Malko Tarnovo și Tsarevo;
                     
                  
                        (b)
                     
                     
                        partea municipalității Sredets situată la sud de
                        
                                    (i)
                                 
                                 
                                    punctul în care drumul local care vine dinspre Gabar (municipalitatea Sozopol) și care duce la Drachevo (municipalitatea Sredets) ajunge la limita administrativă cu municipalitatea Sredets la 42°18′19.82″N / 27°17′12.11″E;
                                 
                              
                                    (ii)
                                 
                                 
                                    drumul local de la punctul descris la punctul (i) care duce la Drachevo, satul Drachevo și apoi drumul care duce din nordul localității Drachevo la intersecția drumului național nr. 79 cu drumul național nr. 53, la est de satul Sredets;
                                 
                              
                                    (iii)
                                 
                                 
                                    drumul național nr. 53 de la intersecția descrisă la punctul (ii) până la intersecția cu drumul local care duce la Belila, mărginind la nord satul Sredets;
                                 
                              
                                    (iv)
                                 
                                 
                                    drumul local de la intersecția cu drumul național nr. 53 în Sredets, după cum se descrie la punctul (iii), înspre vest către satul Belila și ducând către podul peste râul Sredetska la vest de satul Prohod, inclusiv acest sat;
                                 
                              
                                    (v)
                                 
                                 
                                    râul Sredetska de la întretăierea sa cu drumul local care duce de la Prohod la Bistrets până la punctul în care brațul râului care continuă către satul Oman (municipalitatea Bolyarovo) ajunge la limita cu municipalitatea Bolyarovo la 42°16′57.78″N / 26°57′33.54″E.
                                 
                              
                  
         
            ANEXA II
            Următoarele zone din Bulgaria:
            
                        1.
                     
                     
                        în regiunea Burgas:
                        
                                    (a)
                                 
                                 
                                    municipalitățile Sozopol și Primorsko;
                                 
                              
                                    (b)
                                 
                                 
                                    partea municipalității Sredets situată la nord de
                                    
                                                (i)
                                             
                                             
                                                punctul în care drumul local care vine dinspre Gabar (municipalitatea Sozopol) și care duce la Drachevo (municipalitatea Sredets) ajunge la limita administrativă cu municipalitatea Sredets la 42°18′19.82″N / 27°17′12.11″E;
                                             
                                          
                                                (ii)
                                             
                                             
                                                drumul local de la punctul descris la punctul (i) care duce la Drachevo, satul Drachevo și apoi drumul care duce din nordul localității Drachevo la intersecția drumului național nr. 79 cu drumul național nr. 53, la est de satul Sredets;
                                             
                                          
                                                (iii)
                                             
                                             
                                                drumul național nr. 53 de la intersecția descrisă la punctul (ii) până la intersecția cu drumul local care duce la Belila, mărginind la nord satul Sredets;
                                             
                                          
                                                (iv)
                                             
                                             
                                                drumul local de la intersecția cu drumul național nr. 53 în Sredets, după cum se descrie la punctul (iii), înspre vest către satul Belila și ducând către podul peste râul Sredetska la vest de satul Prohod, inclusiv acest sat;
                                             
                                          
                                                (v)
                                             
                                             
                                                râul Sredetska de la întretăierea sa cu drumul local care duce de la Prohod la Bistrets până la punctul în care brațul râului care continuă către satul Oman (municipalitatea Bolyarovo) ajunge la limita cu municipalitatea Bolyarovo la 42°16′57.78″N / 26°57′33.54″E;
                                             
                                          
                              
                  
                        2.
                     
                     
                        în regiunea Yambol:
                        
                                    (a)
                                 
                                 
                                    partea municipalității Straldzha situată la sud de drumul național nr. 53;
                                 
                              
                                    (b)
                                 
                                 
                                    municipalitatea Bolyarovo.
                                 
                              
                  ”